[{"text_idx": "#000005", "text": "A-dren\u0303v banniel ar C\u2019hoariou\u0300 Olimpek o deus dibunet e sportva Maracana\u0303 e Rio. Dibabet int bet gant ar Poellgor Etrebroadel Olimpek evit sevel ur skipailh repuidi. Ar pal : lakaat war wel planedenn griz ar 65 milion a dud diblaset er bed a-bezh e 2015. Lod eus an dek atletour a oa aet kuit eus o bro pa oant bugale, lod all goude bezan\u0303 toullet o hent en ur sport a-vicher. Ar mennozh da sevel ar skipailh-se a oa bet empennet ar bloaz paseet, gant divroadeg vras miliadou\u0300 a dud o vont war-zu Europa. Arc\u2019hant zo bet kavet gant ar Poellgor Etrebroadel Olimpek, tost da 2 vilion a euroiou\u0300, evit sevel ar skipailh-se. Dezverkou\u0300 spis a oa evit bezan\u0303 e-barzh : al live sportel, ur statud ofisiel a repuad gwiriekaet gant ONU, ar saviad personel hag hentad pep sportour."}, {"text_idx": "#000008", "text": "Da lenn ivez / A\u0300 lire e\u0301galement"}, {"text_idx": "#000012", "text": "Lakaat a ran ma fostel"}]